Springfield a zo bed an tudennoù e-barzh ar Simpsons. Amañ e vezont lakaet e diaesterioù gant ar gevredigezh a-vremañ. Neuze ez eus tu da vMatt Groening da ijinañ bepred ur senario nevez evit pep a skignadenn. Da skouer, dre m'emañ Homer o labourat er greizenn nukleel ez eus tu da zonaat sujed an endro. Tu zo ivez da gomz diwar-benn an deskadurezh dre m'emañ Bart  ha Liza oc'h ober o studioù er skol, pe c'hoazh komz eus a bep seurt temoù all dre ma'z eus e Springfield kantvedoù a eil-dudennoù o terc'hel roloù gant a bep seurt palioù disheñvel. Kavout a reont ar Simpson o awen e-barzh daveoù sevenadurel gwirion evel ar sinema, ar skinwel, ar sonerezh, al lennegezh, ar skiantoù pe c'hoazh an istor.  Tu vefe da grediñ eo ar Simpson un dresadenn-vev graet evit plijout d'ar vugale met e gwirionez eo graet a-ratozh evit ober goap ouzh ar gevredigezh e-lec'h ma vevomp holl hiziv an deiz, dre framm ar gevredigezh amerikan. Ur seurt kemennadenn ez eus a-dreñv bep skignadenn, ken simpl ma c'hellfe bezañ. Chom a ra ar Simpson memestra un dresadenn-vev graet evit lakaat an dud da c'hoarzhin ha da dremen amzer plijus.